**Lone Fønss Schrøder**

Uddannet økonom i 1985 og cand.jur. i 1988. Har haft flere ledende stillinger i A.P. Møller – Mærsk, hvor hun var ansat i 1982-2003. Hun var adm. direktør i det svenske rederi Wallenius Lines AB fra 2005-10. Hun sidder i dag i en række internationale selskabers bestyrelse, herunder siden 2002 i den norske ingeniør- og leverandørvirksomhedsgruppe AKER (Kværner ASA, senere Aker Kværner, Aker Solutions og nu Akastor ASA), fra 2010 i Volvos bestyrelse, begge steder som formand for Revisionskomiteen. Siden 2013 har Lone Fønss Schrøder siddet som næstformand i Saxo Banks bestyrelse, siden 2014 i Schneider Electrics bestyrelse og fra 2015 været medlem af IKEA Groups bestyrelse og alle steder medlem af deres revisionskomiteer. Lone Fønss Schrøder har endvidere tidligere siddet i bestyrelsen for bl.a. DSB og Vattenfall.